An Nuestra Señora de Monte Carmelo  (inaapod man sa titulong, Nuestra  Señora del Carmen) iyo an titulo tinao ki  Birhen Maria, sa saiyang papel bilang patrona asin parasurog kan Orden Carmelita. An mga enot na mga Carmelita mga Kristiyanong ermitanyo nagerok sa Monte Carmelo o Bukid kan Carmelo, sa Banal na Daga durante kan huring ika-12 abot katahawan kan ika-13ng siglo.  Nagtogdok sinda nin kapilya sa tahaw kan saindang ermita na saindang idinusay ki Birhen Maria, sa saindang pagpamugtak na si Ina iyo an Gining kan lugar.